Massacre de Cefalònia
La massacre de Cefalònia (en italià: "eccidio di Cefalonia"), també coneguda com a massacre de la Divisió Acqui, va ser l'execució en massa de soldats i oficials italians de la 33a divisió "Acqui" pels ocupants alemanys a l'illa grega de Cefalònia, just després de la signatura de l'armistici de 1943 entre els Aliats de la Segona Guerra Mundial i Itàlia durant la Guerra Mundial. Prop de 5.000 homes van morir afusellats i d'altres van ser ofegats o exterminats de diverses maneres. Aquest sagnant episodi va servir de rerefons històric a la novel·la, després adaptada al cinema, "La mandolina del capità Corelli" de John Madden. La massacre de Cefalònia va ser una de les matances més cruentes de presoners de guerra al costat de la massacre de Katyn, i una de la més greus atrocitats comeses per les tropes alemanyes de la Wehrmacht (concretament, la "1 Gebirgs-Division"), en comptes de les SS.